Na osnovu člana 167 stav 1 Zakona o lokalnoj samoupravi („Službeni list CG”, br. 2/18, 34/19, 38/20, 50/22 i 84/22) i člana 20 Odluke o načinu i postupku učešća lokalnog stanovništva u vršenju javnih poslova („Službeni list RCG – Opštinski propisi”, broj 29/05 i „Službeni list CG – Opštinski propisi”, broj 39/14), i u skladu sa projektom „Program izvrsnosti zapošljavanja“ (CFCU/MNE/252) Opština Nikšić, organizuje

**JAVNU RASPRAVU**

**NA TEMU: NACRT STRATEGIJE ZAPOŠLJAVANJA U OPŠTINI NIKŠIĆ 2024 –2028.**

I – Pozivaju se zainteresovani organi, organizacije, ustanove, nevladine organizacije, privredna društva, preduzetnici, mjesne zajednice, građani i drugi zainteresovani subjekti da uzmu učešće u javnoj raspravi i daju svoj doprinos u razmatranju Nacrta Strategije zapošljavanja u opštini Nikšić 2024–2028.

II – Javna rasprava će se održati u periodu od **23. avgusta do 06. septembara 2024. godine**, u prostorijama Službe za saradnju, poslove predsjednika i informisanje (zgrada Opštine Nikšić, I sprat, kancelarija br. 15), svakog radnog dana od 9.00 – 10.00 časova.

III – Centralna javna rasprava (javna tribina) će se održati  **30. avgusta 2024. godine (petak), u zgradi Opštine Nikšić, sala broj 1, sa početkom u 9:00 časova.**

IV – Sa Nacrtom strategije zainteresovani učesnici mogu se upoznati u prostorijama Službe za saradnju, poslove predsjednika i informisanje (zgrada Opštine Nikšić, I sprat, kancelarija br. 15), svakog radnog dana od 9.00 – 10.00 časova i na veb sajtu Opštine - [**www.niksic.me**](http://www.niksic.me/)**.**

V – Predlozi, primjedbe, sugestije i mišljenja na tekst Nacrta Strategije zapošljavanja u opštini Nikšić 2024–2028. dostaviti u pisanoj formi Službe za saradnju, poslove predsjednika i informisanje na adresu: Nikšić, Njegoševa 18, neposredno preko Građanskog biroa ili u elektronskoj formi, na e-mail: zajednoodznanjadoposla@gmail.com.

VI – Nadležna služba kao obrađivač razmotriće primjedbe, predloge i sugestije učesnika javne rasprave, nakon čega će sačiniti Izvještaj o sprovedenoj javnoj raspravi.

**Predsjednik**

Marko Kovačević s.r.